15/1/2021: ຄະນະໂຄສະນາອົບຮົມແຂວງ ເຊື່ອມຊຶມເອກະສານເລືອກຕັ້ງສະພາແຫ່ງຊາດ ແລະ ສະພາປະຊາຊົນແຂວງ.
######
ຄະນະໂຄສະນາອົບຮົມ ແຂວງໄຊຍະບູລີ ຈັດຕັ້ງເຊື່ອມຊຶມເອກະສານເລືອກຕັ້ງສະມາຊິກສະພາແຫ່ງຊາດ ຊຸດທີ IX ແລະ ສະພາປະຊາຊົນແຂວງ ຊຸດທີ II ໄດ້ຈັດຂຶ້ນໃນວັນທີ 15 ມັງກອນ 2021 ນີ້ຢູ່ທີ່ຫ້ອງການ ຄະນະໂຄສະນາອົບຮົມແຂວງ ໂດຍໃຫ້ກຽດເຂົ້າຮ່ວມເຜີຍແຜ່ຂອງ ທ່ານ ນ. ວັນນາ ພົມວິສອນ ຮອງເລຂາໝ່ວຍພັກ, ຮອງຫົວໜ້າຄະນໂຄສະນາອົບຮົມແຂວງ, ເຂົ້າຮ່ວມຮັບຟັງມີບັນດາຮອງຄະນະໂຄສະນາອົບຮົມແຂວງ, ສະມາຊິກພັກ-ພະນັກງານພາຍໃນຄະນໂຄສະນາອົບຮົມແຂວງ ເຂົ້າຮ່ວມຢ່າງພ້ອມພຽງ.
ໃນພິທີ ທ່ານນ. ວັນນາ ພົມວິສອນ ຮອງເລຂາໝ່ວຍພັກ, ຮອງຫົວໜ້າຄະນໂຄສະນາອົບຮົມແຂວງ ໄດ້ເຜີຍແຜ່ 3 ເອກະສານຂອງການເລືອກຕັ້ງ ສສຊ ແລະ ສສຂ ຄື: ມະຕິຂອງຄະນະປະຈໍາພັກແຂວງ ສະບັບເລກທີ 713/ຄພຂ.ຊຍ,ລົງວັນທີ 20 ຕຸລາ 2020 ວ່າດ້ວຍການເພີ້ມທະວີການຊີ້ນໍາ-ນຳພາຂອງຄະນະພັກ ການເລືອກຕັ້ງສະມາຊິກສະພາແຫ່ງຊາດ ຊຸດທີ IX ແລະ ສະມາຊິກສະພາປະຊາຊົນແຂວງ ຊຸດທີ II, ເອກະສານເສີມຂະຫຍາຍສິດເປັນເຈົ້າ ຂອງປະຊາຊົນເຂົ້າໃນການເລືອກຕັ້ງສະມາຊິກສະພາແຫ່ງຊາດ ຊຸດທີ IX ແລະ ສະມາຊິກສະພາປະຊາຊົນແຂວງ ຊຸດທີ II, ຈຸດປະສົງ ກໍ່ເພື່ອເປັນການສຶກສາອົບຮົມໃຫ້ສະມາຊິກພັກພະນັກງານລັດຖະກອນພາຍໃນຄະນະໂຄສະນາອົບຮົມແຂວງ ໄດ້ເຂົ້າໃຈສິດເປັນເຈົ້າຂອງຕົນໃຫ້ສູງຂຶ້ນ, ມີຄວາມຕື່ນຕົວ ແລະ ເປັນເຈົ້າການນໍາໃຊ້ສິດຂອງຕົນເຂົ້າໃນການເລືອກຕັ້ງສະມາຊິກສະພາແຫ່ງຊາດ ຊຸດທີ IX ແລະ ສະມາຊິກສະພາປະຊາຊົນແຂວງ ຊຸດທີ II ໃຫ້ໄດ້ຕາມຄາດໝາຍ 100%.
-----------
ພາບ-ຂ່າວ ໄພວັນ ສີດານຸວົງ
ມີ 22 ຂາສັນຈອນ ແລະ ສະມາຊິກໜຶ່ງຄົນ ອອນໄລນ໌